stanford-oval/wikipedia huggingface dataset:
מימי וב

| --- | --- |

 לידה:  23 ביולי 2000 (בת 24) קנטרברי, אנגליה, הממלכה המאוחדת 
 שם לידה:  אמיליה וב
 שם במה:  Mimi Webb 
 מוקד פעילות:  הממלכה המאוחדת 
 תקופת הפעילות:  מ-2020 
 מקום לימודים:  המכון למוזיקה מודרנית הבריטית והאירית 
 סוגה:  מוזיקת פופ 
 שפה מועדפת:  אנגלית 
 חברת תקליטים:  אפיק רקורדס 
 www.mimiwebb.com
 פרופיל ב-IMDb
 
אמיליה וב (באנגלית: Amelia Webb; נולדה ב-23 ביולי 2000), הידועה בשם הבמה מימי וב (באנגלית: Mimi Webb), היא זמרת-יוצרת בריטית. היא ידועה בשל הסינגל שלה "Before I Go", בהשתתפות צ'ארלי ד'אמליו, שזכה להצלחה בטיקטוק, והסינגל "Good Without", שהגיע בשיאו למקום השביעי במצעד הסינגלים האירי ולמקום השמיני במצעד הסינגלים הבריטי.
ביוגרפיה

וב נולדה בקנטרברי, אנגליה, הממלכה המאוחדת ב-2000, והיא גדלה שם עם הוריה ואחיה. היא למדה לנגן בגיטרה ובפסנתר, והחלה לכתוב שירים משלה כשהייתה בת 13. השפעותיה המוזיקליות הם אדל, איימי ויינהאוס, אמילי סאנדיי, סם סמית', לואי ארמסטרונג, אטה ג'יימס, אלה פיצג'רלד ונט קינג קול.
בגיל 16, היא עברה לגור בברייטון, בשביל ללמוד במכון למוזיקה מודרנית הבריטית והאירית (אנ'). בפברואר 2019, כשהייתה בת 18, היא הוחתמה בחברת התקליטים אפיק רקורדס.
קריירה

באפריל 2020, וב הוציאה, בשיתוף פעולה עם צ'ארלי ד'אמליו, את הסינגל "Before I Go". נכון ליולי 2021, הסינגל נצפה למעלה מ-85 מיליון צפיות בטיקטוק, והושמע למעלה מ-22 מיליון פעמים בספוטיפיי. בהמשך השנה, היא הוציאה את הסינגל "I'll Break My Heart Again", שהושמע למעלה מ-5 מיליון פעמים בספוטיפיי.
ב-2021, היא הוציאה את הסינגל "Reasons", שהושמע למעלה מ-10 מיליון פעמים בספוטיפיי. בנוסף, הסינגל הושמע ב-BBC Radio 1. הסינגל הגיע, בשיאו, למקום ה-85 במצעד הסינגלים הבריטי.
ב-26 במרץ 2021, היא הוציאה את הסינגל "Good Without". הסינגל הושמע למעלה מ-64 מיליון פעמים בספוטיפיי. הסינגל הגיע בשיאו למקום השביעי במצעד הסינגלים האירי, ולמקום השמיני במצעד הסינגלים הבריטי. ב-2 ביוני באותה שנה, היא ביצעה את השיר בתוכנית האירוח הקומית האמריקאית, המופע של אלן דג'נרס.
ב-11 ביוני 2021, היא הוציאה את הסינגל "Dumb Love". הסינגל הגיע בשיאו למקום ה-12 במצעד הסינגלים הבריטי, למקום ה-12 במצעד הסינגלים האירי ולמקום הראשון בשוודיה.
ב-10 בספטמבר 2021, היא הוציאה את הסינגל "24/5"‏.
ב-22 באוקטובר 2021, וב הוציאה את המיני-אלבום הראשון שלה, Seven Shades of Heartbreak‏.
היא נכללה ברשימה האירופאית פורבס 30Under30 לשנת 2023.
דיסקוגרפיה > אלבומי אולפן

2023: Amelia
דיסקוגרפיה > מיני-אלבומים

2021: Seven Shades of Heartbreak
הערות שוליים

1 2  Jacklyn (17 בספטמבר 2020). "Exclusive Interview: Mimi Webb". Stage Right Secrets. ארכיון מ-2021-06-28. נבדק ב-17 ביוני 2021. {{cite web}}:  (עזרה)
1 2 3  "Who is Mimi Webb? The 'Good Without' singer set for chart domination". www.officialcharts.com (באנגלית). ארכיון מ-2021-04-22. נבדק ב-2021-04-23.
1 2  "Bringin' It Backwards: Interview with Mimi Webb". American Songwriter. 19 במרץ 2021. ארכיון מ-2021-06-24. נבדק ב-17 ביוני 2021. {{cite web}}:  (עזרה)
↑  "interview | mimi webb". Schön! Magazine (באנגלית בריטית). ארכיון מ-2021-04-20. נבדק ב-2021-04-22.
↑  "Get To Know: Mimi Webb | MTV UK". mtv.co.uk (באנגלית). ארכיון מ-2021-04-26. נבדק ב-2021-04-23.
↑  "Pop singer Mimi Webb shares debut single "Before I Go": Stream". Consequence (באנגלית אמריקאית). 2020-04-17. ארכיון מ-2021-04-23. נבדק ב-2021-04-23.
↑  "charli d'amelio on TikTok". TikTok. נבדק ב-2021-04-22.
↑  "Here's Why Mimi Webb's Moody Pop Songs Are Catching the Attention of Charli D'Amelio and Music Fans Worldwide". Celeb Secrets (באנגלית אמריקאית). 2020-09-22. ארכיון מ-2021-04-22. נבדק ב-2021-04-22.
↑  Before I Go (באנגלית), ארכיון מ-2021-04-22, נבדק ב-2021-04-22
↑  I'll Break My Heart Again, נבדק ב-2021-07-06
↑  Reasons, נבדק ב-2021-07-06
↑  "Single Review: Mimi Webb – Good Without". Platform Magazine (באנגלית בריטית). 2021-03-28. ארכיון מ-2021-04-23. נבדק ב-2021-04-23.
↑  Good Without, נבדק ב-2021-07-06
↑  "Top 100 Singles, Week Ending 9 July 2021". Official Charts Company. ארכיון מ-2021-07-11. נבדק ב-9 ביולי 2021. {{cite web}}:  (עזרה)
↑  "MIMI WEBB | full Official Chart History | Official Charts Company". www.officialcharts.com. ארכיון מ-2021-04-22. נבדק ב-2021-04-22.
↑  Mimi Webb Performs ‘Good Without’, נבדק ב-2021-07-02
↑  Mimi Webb - Dumb Love (Official Music Video), נבדק ב-2021-07-06
↑  Mimi Webb - 24/5 (Official Music Video), ארכיון מ-2021-09-13, נבדק ב-2021-09-14
↑  "Mimi Webb Returns with New Single 'Reasons'". Epic Records (באנגלית אמריקאית). 2021-01-23. ארכיון מ-2021-02-05. נבדק ב-2021-04-23.
↑  Forbes 30 Under 30 2023: Entertainment, Forbes (באנגלית)
| --- | --- |
בקרת זהויות :  GND: 128217133X  ISNI: 0000 0005 0312 7880  LCCN: no2022079188  MusicBrainz: 2cf8b9dd-33d6-4dce-bd5c-d0cf20ec5fb4  VIAF: 6832165709984449380005   WorldCat (עם VIAF): 6832165709984449380005
מסגד טרולהטן

| --- | --- |

 מידע כללי
 סוג:  מסגד
 על שם:  טרולהטן 
 כתובת:  טרולהטן 
 מיקום:  טרולהטן
 מדינה:  שוודיה
 זרם:  אסלאם שיעי
 הקמה ובנייה
 תקופת הבנייה:  ? – 1985 (מקורי) לאחר 1993 (חדש)
 תאריך פתיחה רשמי:  1985 
 קואורדינטות:  58°15′31″N 12°17′06″E﻿ / ﻿58.25861111°N 12.285°E﻿ / 58.25861111; 12.285
 he
 
מסגד טרולהטן (בשוודית: Trollhättans moské) הוא מסגד שיעי גדול שנמצא בטרולהטן, וסטרה ייטלנד, שוודיה.
לאחר שנשיא אוגנדה, אידי אמין, גירש בשנת 1972 את כל האסייתים מאוגנדה, רבים מהם היו מוסלמים שיעים שהתיישבו בשוודיה. ב-1976 הם ייסדו מרכז אסלמי מקומי וב-1985 המסגד נבנה. ב-14 באוגוסט 1993 פעילים אנטי-איסלמים תקפו את המסגד (המקורי) עם בקבוקי תבערה וגרמו לו נזק נרחב שהרס אותו. המסגד הנוכחי שנבנה על חורבות המסגד ההרוס, גדול יותר מהמסגד המקורי.
למסגד יש כיפה אחת ושני מינרטים.
ערך זה הוא קצרמרבנושא מסגדים ובנושא שוודיה. אתם מוזמנים לתרום לוויקיפדיה ו.
מזוניכידיים

| מזוניכידיים |
| --- | --- |
 איור של אנקלגונים (אנ')
תקופה
תחילת פלאוקן-תחילת אוליגוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מזוניכידים
משפחה:: מזוניכידיים
שם מדעי
 Mesonychidae ‏קופ, 1880

איור של סינופלותריום
מזוניכידיים (שם מדעי: Mesonychidae; פירוש השם: "טפרי אמצע") היא משפחה נכחדת של יונקים מסדרת המזוניכידים, אשר חיו במהלך הפלאוגן שבתחילת עידן הקנוזואיקון, מתחילת הפלאוקן עד תחילת האוליגוקן והם נמצאו ברחבי אירואסיה אך גם באמריקה הצפונית, אליה הגיעו כנראה דרך גשר יבשתי. במראם הם היו דומים במעט לזאבים או יונקים טורפים אך גם להיפופוטמיים או למכפילי פרסה קדומים והם נחשבים לקרובים לסדרה זו ואולי אף מאבותיה. בעבר שויכו לסדרה קונדילרסים וגם לסדרה קראודונטים.
מינים אלה בעלי לסתות חזקות ומוארכות שבהם שיניים טוחנות חזקות רבות וניבים מאיימים בקדמת הלסת. חלק מהם היו אוכלי כל ואחרים טורפים או אוכלי נבלות. המינים הגדולים ביותר הגיעו עד משקל 300 ק"ג והיו טורפים מרשימים. הם הכילו 4 פרסות ברגליהם.
ככל הנראה הם נכחדו עקב התייבשות ושינויי אקלים גדולים לקראת סוף האוליגוקן.
סוגים

אנקלגון (Ankalagon)
דיסאקוס (Dissacus)
Guilestes
הרפגולסטיס (Harpagolestes)
Hessolestes
Hukoutherium
Jiangxia
מסוניקס (Mesonyx)
מונגולסטיס (Mongolestes)
מונגולניקס (Mongolonyx)
פציהאינה (Pachyaena)
סינוניקס (Sinonyx)
סינופלותריום (Synoplotherium)
Yantanglestes
מימי

ערך זה עוסק בשיר של שרית חדד. אם התכוונתם לסרט הודי משנת 2021, ראו .
"מימי" הוא סינגל שהוקלט על ידי הזמרת הישראלית שרית חדד, מתוך אלבומה ה-22, שרית חדד. השיר יצא לאור ב-25 בפברואר 2015, כסינגל השני מתוך האלבום, על ידי חברת התקליטים אבי גואטה הפקות בע"מ.
השיר הגיע למקום השביעי במצעד של רשת ג', השלישי ברדיו אמצע הדרך, והתשיעי במדיה פורסט.
רקע וכתיבה

השיר נכתב, הולחן והופק על ידי הנרי, שעשה זאת גם עם ארבעת השירים "חיכיתי לו", "חצאים", "הבטחת לי עולם", ו-"תפרנים". השיר הוא שיר בסגנון הפופ, המשלב בתוכו את סגנון המוזיקה המזרחית.
בנוסף לכך, נכתב השיר בהשראת אמו של הנרי והיחסים ביניהם.
הצלחה

במצעדים השבועיים זכה השיר להצלחה רבה כאשר הגיע אל המקום ה-7 במצעד של רשת ג', ה-3 במצעד של רדיו אמצע הדרך, וה-9 במצעד של מדיה פורסט. בנוסף לכך, נכנס השיר אל המקום ה-37 במצעד סוף השנה של מדיה פורסט עם כ-885 בשנה זו בסך הכל.
וידאו קליפ

טרם הוציאה את הווידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את עטיפתו של הסינגל ומילותיו. האודיו זכה להצלחה נאה, ונכון ל-15 באוגוסט 2018, מונה הצפיות שלו עומד על כ-1.6 מיליון צפיות.
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |   ‏‏‏  מצעדים ודירוגים (2015)>  |
| --- | --- | --- | --- |
|  ישראל | מדיה פורסט ישראל | 9 |  |
|  ישראל | רשת ג' | 7 |  |
|  ישראל | רדיו אמצע הדרך | 3 |  |
|   ‏‏‏  מצעדי סוף שנה (2015)> מדינה |   ‏‏‏  מצעדי סוף שנה (2015)> מצעד |   ‏‏‏  מצעדי סוף שנה (2015)> מיקום שיא |   ‏‏‏  מצעדי סוף שנה (2015)>  |
| --- | --- | --- | --- |
|  ישראל | מדיה פורסט ישראל | 37 |  |
מזוניכידים

| מזוניכידים |
| --- | --- |
 שלד של סינוניקס
תקופה
תחילת פלאוקן-תחילת אוליגוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
אינפרא־מחלקה:: שיליניים
על־סדרה:: לאורסיאתריה
סדרה:: מזוניכידים
שם מדעי
 Mesonychia ‏Valen, 1966

איור של מסוניקס
מזוניכידים (שם מדעי: Mesonychia) היא סדרה נכחדת של יונקים טורפים בינוניים עד גדולים, הקרובים אל מכפילי הפרסה והלווייתנאים. לעיתים מאחדים את המזוניכידים והלווייתנאים ליצירת קבוצת-העל "Cetruminantia". אלה היו יצורים שהיו קרובים מאוד לטורפים והחלו להפוך לפרסתנים.
המזוניכידים הופיעו לראשונה בתחילת הפלאוקן, אולם מספריהם קטנו במהירות בסוף עידן האאוקן עד שהאחרון שבהם, המונגולניקס, נכחד בתחילת האוליגוקן. מקורם כנראה ביבשת אסיה, שם נמצאו מאובנים של המזוניכיד הפרימיטיבי ביותר Yangtanglestes, שחי כנראה בתחילת הפלאוקן. הם חיו כנראה בסביבות חיים מגוונות ביותר. מאחר שטורפים אחרים כמו הקראודונטים היו מעטים או שלא חיו כלל באותם אזורים, סביר כי המזוניכידים היו מטורפי העל באזורי המחיה של אסיה בתקופת הפלאוקן. מזוניכידים אחדים התפשטו גם לאירופה ולצפון אמריקה, וביבשת האחרונה הם כנראה היו הטורפים הגדולים ביותר עד אמצע האאוקן.
המזוניכידים דמו במידת מה לזאבים. לראשונים שבהם היו חמש אצבעות בכפות רגליהם, והם כנראה הלכו על כל כפות הרגליים. לעומת זאת, למזוניכידים מאוחרים יותר היו ארבע אצבעות שהסתיימו בפרסות קטנות, שכנראה שיפרו את יכולתם לרוץ. מערך שיניהם כלל שיניים טוחנות שהותאמו להפעלת כוח אנכי, שיניים טוחנות תחתונות שהיו דמויות להב, וכן שיניים שנועדו לחתוך בשר. השיניים הטוחנות היו קהות ושחוקות, וכנראה ששימשו לחיתוך בשר או ריסוק עצמות. ייתכן שחלק מהמינים ניזונו גם מדגים או שהיו אוכלי נבלות.
טקסונומיה

בעבר נחשבו המזוניכידים לחלק מקבוצת הקראודונטים, אולם הם הוסרו ממנה והם מרכיבים סדרה משלהם המכילה שלוש משפחות:
האפלודקטיים (Hapalodectidae)
מזוניכידיים (Mesonychidae)
טריסודונטיים (Triisodontidae)
לעיתים שלוש המשפחות מסווגות כחלק מסדרת הקונדילרסים. בממוצע, כמעט כל המזוניכידים גדולים מהקראודונטים ומהמיאקויים (Miacoidea; מסדרת הטורפים) של תקופות הפלאוקן והאאוקן.
שיניהן החותכות המשולשות של המזוניכידים מזכירות מאוד את שיני הלווייתנאים (לווייתנים ודולפינים), ובמיוחד את שיני הלווייתנים הקדומים. דמיון נוסף בין שתי הקבוצות נעוץ במבנה הגולגולות שלהם וכן במאפיינים מורפולוגיים אחרים. מסיבה זו, מדענים סבורים כי המזוניכידים הם אבותיהם הישירים של הלווייתנאים. ואולם, גילוים של גפיים אחוריות אצל הלווייתנים הקדומים, כמו גם ניתוחים פילוגנטיים, מראים כי הלווייתנאים קרובים יותר להיפופוטמיים ולמכפילי הפרסה מאשר למזוניכידים. תוצאות דומות התגלו גם במחקרים מולקולריים. כיום, מרבית הפלאונטולוגים מטילים ספק בהשערה שהלווייתנאים התפתחו מתוך המזוניכידים, ומציעים במקום זאת כי הלווייתנאים התפתחו מאב קדמון משותף עם משפחת האנתרקותריים, אבותיהם המימיים למחצה של ההיפופוטמיים.
מסגד חסן השני

| --- | --- |

 מידע כללי
 סוג:  מסגד 
 על שם:  חסן השני 
 מיקום:  קזבלנקה 
 מדינה:  מרוקו 
 הקמה ובנייה
 תקופת הבנייה:  ? – 30 באוגוסט 1993
 תאריך פתיחה רשמי:  30 באוגוסט 1993 
 אדריכל:  Michel Pinseau 
 סגנון אדריכלי:  אדריכלות מורית 
 קואורדינטות:  33°36′26″N 7°37′57″W﻿ / ﻿33.607341666667°N 7.6325611111111°W﻿ / 33.607341666667; -7.6325611111111
 fmh2.ma
 he
 
רחבת הכניסה למסגד חסן השני
מסגד חסן השני (בערבית: مسجد الحسن الثاني, "מסג'ד אלחסן אלת'אני") הוא מסגד שהוקם בקזבלנקה (מרוקו). בנייתו החלה ב-12 ביולי 1986 והפתיחה החגיגית נערכה ב-30 באוגוסט 1993. רחבת המסגד יכולה להכיל עד 80,000 מאמינים ואולם התפילה עד 25,000 מתפללים.
זהו המסגד הגדול ביותר בעולם אחרי המסגד במכה, ערב הסעודית. הקמת המסגד התאפשרה הודות לתרומות שנאספו מכל תושבי מרוקו. כל תושב תרם סכום לפי מצבו הכלכלי, גם יהודים תושבי מרוקו תרמו כסף להקמת המסגד. הכניסה למבקרים במסגד היא בתשלום, למעט מוסלמים המגיעים בזמני התפילה.
חלק מהמסגד בנוי על הים, במרכזו צריח בגובה של 210 מטר - מה שהופך אותו לצריח המסגד הגבוה ביותר בעולם ולמבנה הדתי הפעיל הגבוה ביותר בעולם. בראש המגדל יש קרן לייזר המצביעה על הכיוון למכה. אמנים ואומנים מכל ערי מרוקו הובאו למסגד כדי לגלף 53,000 מטר מרובעים של עץ, וכן לרצף 10,000 מטרים מרובעים של קרמיקה. במסגד יש גג בר-פתיחה לשם הזרמת אוויר טרי למתפללים.
אדריכל המסגד היה מישל פנזו (Michel Pinseau) שנעזר בבנאים צרפתיים ומרוקאים. לפי בקשת המלך חסן השני, מנהיגם הרוחני של המוסלמים במרוקו, שאימץ פסוק מהקוראן "כס מלכותו של אללה הוא על המים", נבנה חלק מהמסגד על המים. כמו כן כולל המסגד גג ענק שנפתח מעל כל אולם התפילה, מדרסה, מוזיאון, ספרייה ובחלקו התחתון בית מרחץ. מרבית חומרי הגלם הגיעו ממרוקו, כולל עצי ארז מהרי האטלס.
מסגד חסן השני
עבודות נרחבות של חיזוק ושימור מבוצעות מאוגוסט 2006 בחלק של המסגד הבנוי מעל הים.
מיינארד ג'יימס קינן

| --- | --- |

 לידה:  17 באפריל 1964 (בן 60) רוונה, ארצות הברית 
 שם לידה:  James Herbert Keenan 
 מוקד פעילות:  ארצות הברית 
 תקופת הפעילות:  מ-1986 
 מקום לימודים:  Kendall College of Art and Design 
 סוגה:  רוק 
 סוג קול:  טנור 
 שפה מועדפת:  אנגלית 
 www.puscifer.com
 פרופיל ב-IMDb
 
מיינארד ג'יימס קינן (אנגלית: Maynard James Keenan; נולד ב־17 באפריל 1964 בשם ג'יימס הרברט קינן) הוא זמר רוק אלטרנטיבי ומתקדם ונודע בתור הסולן של להקות טול (1990 עד היום) וא פרפקט סירקל (1999 עד היום). ידוע גם בתור יוצר הפרויקט פוסיפר (2003 עד היום).
ביוגרפיה

קינן נולד למשפחה בפטיסטית בעיר רוונה באוהיו שבארצות הברית. הוא הצטרף לצבא בשנת 1982. עד אותה השנה הוא גר במספר רב של מקומות ביניהם אוהיו, מישיגן, ניו ג'רזי, ניו יורק, אוקלהומה, קנזס וטקסס. הוא למד בבית ספר הגבוה ווסט פוינט אקאדמי פרפסקול משנת 1983 עד 1984, למרות זאת, הוא עזב את הצבא בסופו של דבר כדי ללמוד אמנות בקנדל קולג' אוף ארט אנד דיזיין בגראנד ראפידס, מישיגן, מה שהביא אותו לקבל את העבודה בלוס אנג'לס "עיצובי מרחבים" עבור חנויות לחיות מחמד. לפני שנותיו עם טול, קינן שר עם צ'ילדרן אוף דה אנכרוניסטיק דיינסטי, וניגן בס עם טקסאנז.
בשנות השמונים קינן עבר ללוס אנג'לס, ככל הנראה בשביל העבודה שהציעו לו בעיצוב פנים. הוא הקים את טול יחד עם הגיטריסט אדם ג'ונס והבסיסט פול דאמור (שלימים הוחלף על ידי ג'סטין צ'נסלור). ההרכב לא הושלם עד ששכנו של קינן, המתופף דני קארי הסכים להצטרף.
הם השיקו את המיני-אלבום הראשון שלהם אופיאט (Opiate) ב־1992 ויצאו לסיבוב הופעות עם פישבון ורייג' אגיינסט דה מאשין. זמן קצר לאחר מכן, ב־1993 הם הוציאו את אלבומם המלא הראשון אנדרטאו (Undertow) שהיה הצלחה גדולה. שירתו וכתיבתו של קינן הייתה מלודית, פראית וחדורת חרדה. למרות זאת, ככל שעבר הזמן, מילות השירים שלו התפתחו בהדרגה והפכו רוחניות, מתמקדות לא רק בכעסים אלא גם בהטבות החיוביות של התעלות מעליהם. הנרי רולינס, סולן בלאק פלאג ורולינס בנד, השתתף באנדרטאו בזכות היכרותו עם קינן, שהיה שותפו להרמת משקולות באותו הזמן.
קינן השתמש בקולו כדי לקדם נושאים שעניינו אותו, אחד הם היה קונצרט צדקה עבור הקרן אותה ייסדה טורי איימוס (RAINN (The Rape, Abuse, Incest National Network ב־23 בינואר 1997 במדיסון סקוור גארדן שבניו יורק.
אחרי השקת אנימה (Ænima), הלהקה מצאה עצמה בקרב משפטי ממושך, כאשר חברת ההפקות שלהם וולקנו רקורדס (בעבר, זו אנטרטיינמנט) תבעה אותם. בעקבות התביעה, שהניבה חוזה לשלושה תקליטים, החליטו חברי ההרכב לקחת הפסקה. במהלך תקופה זו, קינן מצא זמן לעבוד עם טכנאי הגיטרות לשעבר של טול, בילי הוורדל על פרויקט נפרד. הלהקה שהקימו, א פרפקט סירקל (A Perfect Circle) התחילה להופיע במהלך 1999 והוציאה את האלבום הראשון שלה מר דה נומס (Mer de Noms) בשנת 2000. הם הוציאו אלבום נוסף בשנת 2003, ת'רטינת' סטפ (Thirteenth Step). בשנת 2004, הם הוציאו אלבום גרסאות כיסוי בשם אימוטיב (Emotive).
בפברואר 2005, קינן הופיע כהפתעה בקונצרט צדקה שנערך בסיאטל לנפגעי הצונאמי בדרום אסיה, יחד עם אליס אין צ'יינס במקום סולנם המנוח ליין סטאלי, וביצע את השירים "Them Bones" ו־"Man In A Box".
קינן אינו נשוי אך הוא אב לבן בשם דיבו (Devo) שנולד ב־5 באוגוסט 1995. הוא היה מאורס לג'ניפר פרגוסון, אך הם נפרדו לפני החתונה. שם השיר "Breña" של א פרפקט סירקל לקוח משמה האמצעי בעוד שיר נוסף שלהם קרוי על שם אמו, "Judith".
הפרויקט האחרון של קינן הוא ייצור יין. ברשותו כרם ומרתף בחלקים הלא מאוחדים של פייג' ספרינגס/ קורנוויל, אריזונה.
ב־2003, קינן הופיע תחת השם פוסיפר (Puscifer) בפסקול של הסרט Underworld. פוסייפר הוא פרויקט צד עם דני לונר, חבר ניין אינץ' ניילז לשעבר. בפסקול הם ביצעו את השיר "REV 22:20". ב־2006 פוסייפר תרמו שיר לפסקול של סרט ההמשך Underworld: Evolution. השיר הזה נקרא "(The Undertaker (Renholder Mix".
קינן והקומדיה > ביל היקס

קינן והסאטיריקן ביל היקס הפכו חברים בשנות התשעים המוקדמות. בתקופה זו, קינן נהג לעשות סטנד-אפ בערבי חובבנים במועדונים ברחבי לוס אנג'לס כשהוא עורך קומדיה מלאת השראה. הם הכירו אחד את השני ולבסוף היקס פתח מספר מופעים של טול, כולל לולפלוזה בשנת 1993, כשביקש מהקהל לחפש את עדשת המגע שאיבד.
קינן והקומדיה > Mr. Show

קינן הופיע בשני פרקים של התוכנית Mr. Show:
- The Cry of a Hungry Baby
- The Velveteen Touch of a Dandy Fop
הוא גם הופיע בסצנת הסקס בווידאו קליפ שיועד ל־DVD של התגלמות התוכנית, "Run Ronnie Run".
קינן והקומדיה > גילה את ישו

ב־1 באפריל 2005, קינן הודיע, כבדיחת אחד באפריל, לתדהמתם של מעריציו כי הוא גילה את ישו ושהוא נוטש הקלטות אלבום טול החדש באופן זמני, כנראה גם לתמיד.
קורט לודר מ־MTV יצר קשר עם קינן דרך אי-מייל כדי לאשר את החדשות וקיבל אישור נונשלנטי מאוד. כשלודר שאל שוב, קינן השיב ב־"heh heh". ההצהרה כנראה הושפעה מהחלטתו של בראיין וולש, מלהקת קורן, לעזוב את הלהקה ולהקדיש את חייו לנצרות.
ב־7 באפריל, פורסמה הודעה באתר הרשמי "חדשות טובות, מעריצי הראשון באפריל. הכתיבה וההקלטות ממשיכים כרגיל". שנשאל קינן לגבי מפגשו האחרון עם "בן האלוהים", קינן אמר "הבחור הזה פרחח!" [באתר הרשמי מצוין דבר אחר. מצוין כי קינן וישו מכירים והם שתו יין יחדיו.]
דיסקוגרפיה > Tool

1992 - Opiate
1993 - Undertow
1996 - Ænima
2000 - Salival
2001 - Lateralus
2006 -  ‎10,000 Days
2019 - Fear Inoculum
דיסקוגרפיה > A Perfect Circle

2000 - Mer de Noms
2003 - Thirteenth Step
2003 - פסקול Underworld
2004 - eMOTIVe
2004 - פסקול Constantine
2004 - aMOTION DVD/CD
2018 - Eat the Elephant
דיסקוגרפיה > Puscifer

2003 - פסקול Underworld עם השיר "REV 22:20"
2005 - פסקול Saw II עם השיר "(REV 22:20 (REV 4:20 Mix"
2006 - פסקול Underworld: Evolution עם השיר "(The Undertaker (Renholder Mix"
2007 - V" Is for Vagina"
2008 - V" Is for Viagra. The Remixes"
2008 - D" Is for Dubby - The Lustmord Dub Mixes"
2009 - C" Is for (Please Insert Sophomoric Genitalia Reference HERE)"
2020 - Existential Reckoning
דיסקוגרפיה > פרויקטים חד פעמיים שהשתתף בהם

1986 - (Fingernails (Children Of The Anachronistic dynasty), כנגן בס, טכנאי תופים, סולן וככותב
1987 - (Never Again (TexAns, כנגן בס וככותב
1992 - ביצוע ל"Know Your Enemy" יחד עם RageAgainst The Machine
1992 - Cereal Killer וידאו, שר את "Three Little Pigs" (במקור של Green Jellÿ)
1993 - Cereal Killer פסקול, שר את "Three Little Pigs" (במקור של Green Jellÿ)
1994 - Kiss My Ass: Classic KISS Regrooved (אמנים שונים), שר את "Calling Dr. Love" עם Shandi's Addiction
1995 - ביצע את "Silly Love Songs" של Wings
1997 - Flyin' Traps (של Tim Alexander & Mike Bordin), שר ב- "Choked"
1997 - ביצע יחד עם Tori Amos את "Muhammad My Friend"
2000 - ביצע יחד עם Deftones את "Passenger"
2001 - inder net...ya? של Turtle Bend, שר ועזר לכתוב את "Who Leads You"
2003 - Run Ronnie Run! DVD, שר עם טיטאניקה ב "Ass Kickin' Fat Kid"
2003 - פסקול Underworld, שר ברמיקס לשיר Bring Me The Disco King"" של David Bowie
2004 - Axis of Justice Concert Series Volume 1 (אמנים שונים), שר ב- Where The Streets Have No Name וב- "(What's So Funny 'Bout) Peace, Love and Understanding"
מתוך ספר מחזור של האקדמיה הצבאית
מתוך Mr. Show
מיגל לובט

| --- | --- |

 לידה:  18 באוקטובר 1878 ברצלונה, ספרד 
 פטירה:  22 בפברואר 1938 (בגיל 59) ברצלונה, ספרד 
 מוקד פעילות:  ספרד 
 מקום לימודים:  Municipal Conservatory of Music of Barcelona 
 עיסוק:  גיטריסט קלאסי, מלחין
 סוגה:  מוזיקה קלאסית 
 שפה מועדפת:  קטלאנית, ספרדית 
 כלי נגינה:  גיטרה קלאסית 
 
מִיגֵל לוֹבֵט סוֹלֵס (בספרדית: Miguel Llobet Solés‏; 18 באוקטובר 1878 – 22 בפברואר 1938) היה גיטריסט קלאסי ומלחין ספרדי.
ביוגרפיה

לובט נולד למפסל בעץ והחל את דרכו האמנותית כבר בגיל צעיר, עת גילה כישרון רב בציור. את לימודי המוזיקה שלו החל בכינור ובפסנתר. רק מאוחר יותר קיבל גיטרה מתנה מדודו.
באוקטובר 1882 פגש את הגיטריסט הנודע פרנסיסקו טארגה וניגן לפניו. שנתיים לאחר מכן החל ללמוד אצלו בקונסרבטוריון העירוני בברצלונה.
את הופעתו הראשונה ערך בקונסרבטוריון של ולנסיה בשנת 1901, באותה שנה הופיע גם בקונסרבטוריונים של מאלגה ושל סביליה. ב־1902 הופיע ב"טאטרו דה לה קומדיה" וב־1903 במדריד בפני משפחת המלוכה הספרדית. מאוחר יותר הופיע גם מחוץ לספרד - בפריז (שם גם התגורר מספר שנים), בגרמניה, באמריקה ובמדינות נוספות.
לובט הלחין יצירות מקוריות משלו, וכמו כן עיבד לגיטרה שירים ספרדיים עממיים (בעיקר קטלאניים) ויצירות שונות לשתי גיטרות.
לפי מקורות שונים נהרג לובט במלחמת האזרחים של ספרד בשנת 1937, אך מקורות מקובלים יותר סותרים ידיעה זו, ולפיהם לובט מת מדלקת קרום הריאות בברצלונה.
מכבי שלומי/נהריה

| --- | --- |
 שם מלא:  מכבי עירוני שלומי/נהריה
 תאריך ייסוד:  1996
 תאריך פירוק:  2009
 
מכבי עירוני שלומי/נהריה הייתה קבוצת כדורגל שהורכבה כתוצאה מאיחודן של מכבי עירוני שלומי ועירוני נהריה בשנת 2005, והתפרקה בשנת 2009.
היסטוריה

ההיסטוריה של הקבוצה מתחילה ביישוב שלומי, ביישוב שלומי פעלו בעבר שתי קבוצות כדורגל: הפועל שלומי ובית"ר שלומי אשר שיחקו שנים רבות בליגה ג'. בשנת 1996 שודרה בערוץ 2 תוכנית בשם קטן עלינו, בהנחייתו של אברי גלעד, אשר מטרתה הייתה לעזור לקהילות השונות, בתוכנית רצו לקחת עיירה קטנה ולהשקיע בה כסף כדי לקדם את קבוצת הכדורגל שלה מתוך תקווה להביא אותה תוך כמה שנים לליגות הגבוהות בישראל. אחרי מספר בדיקות והתלבטויות הוחלט בצוות התוכנית ללכת על היישוב שלומי, אך הייתה להם דרישה - לאחד את שתי קבוצות הכדורגל בעיר לקבוצה אחת כדי לרכז את המשאבים על קבוצה אחת, ושתי קבוצות הכדורגל בעיר אוחדו לקבוצה אחת בשם מכבי עירוני שלומי. מדי שבוע היה עוקב צוות התוכנית אחרי הקבוצה והוא יצר את הסיסמה "שלומי עולה, שלומי עולה ללאומית" (הליגה הראשונה דאז). למרות הקמפיין הרב לא הצליחה הקבוצה לעלות לליגה ב', וסיימה במקום השני בלבד.
בתום אותה עונה ביקשה הקבוצה מצוות התוכנית להמשיך ולתמוך בה אך נענתה בשלילה ומאוחר יותר אף ירדה התוכנית מערוץ 2. בשנת 1999 הצליחה הקבוצה לראשונה בתולדותיה לעלות לליגה ב' לאחר שסיימה במקום הראשון, בשנת 2001 בעונתה השנייה בליגה ב, הצליחה הקבוצה לסיים במקום הראשון ולרשום עלייה היסטורית לליגה א' ובכך עלתה הקבוצה שתי ליגות בשלוש שנים בלבד. בשנת 2004 הייתה הקבוצה אמורה לרדת לליגה ב' חזרה אחרי שסיימה במקום הלפני האחרון בליגה א', אך הקבוצה ניצלה לבסוף בגלל התפרקותה של מכבי חדרה ובכך התפנה מקום נוסף בליגה א'. בשנת 2005 נאבקה שלומי על העלייה לארצית וכמעט עלתה ליגה אך הקבוצה סיימה לבסוף במקום השלישי ולא הצליחה לעלות.
בקיץ 2005 אוחדה הקבוצה עם עירוני נהריה, ומאז נקראת הקבוצה מכבי עירוני שלומי/נהריה, ושיחקה בליגה א' צפון.
במחזור האחרון של עונת 2008/2009 ניסה יו"ר קבוצת שלומי איברהים ברהאן למכור ליריבתו מכבי השקמה/רמת חן וליו"ר של הקבוצה שלה שמוליק חיון את המשחק תמורת 30 אלף שקלים, חיון עירב את אנשי ההתאחדות לכדורגל בעניין, ואנשי משרד החקירות ויצמן-יער תיעדו את המפגש ואת החלפת הכספים. עונשה של הקבוצה היה הורדה אוטומטית לליגה ג' ובנוסף הורחק לצמיתות ברהאן מעיסוק בתחום הכדורגל, הקבוצה נקנסה גם ב 50 אלף שקלים. הקבוצה שלא יכלה לעמוד בתשלום הקנס וגם בהורדת הליגה התפרקה בקיץ 2009.
הערות שוליים

↑  עירוני שלומי נהריה הורדה לליגה ג', לירן דורף, אתר דאבל פס, 16 ביוני 2009
ערך זה הוא קצרמרבנושא כדורגל ישראלי ובנושא מועדוני כדורגל. אתם מוזמנים לתרום לוויקיפדיה ו.
מזופלודון

| מזופלודון |
| --- | --- |
 לווייתן מקור ישר-מקור
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: דמויי היפופוטם
משפחה:: לווייתני מקור
סוג:: מזופלודון
שם מדעי
 Mesoplodon ‏גרווה, 1850

מזופלודון (שם מדעי: Mesoplodon) הוא הסוג הגדול ביותר במשפחת לווייתני המקור הכולל 15 מינים. בעבר גם המין לווייתן מקור טרופי היה כלול בו.
לבני סוג זה בדרך כלל לסתות בעלות זוג שיניים מעט מעוקלות על הלסת התחתונה שפונים בשיפוע מעלה אל מעבר לשאר הראש והמצח קטן. הגוף צר ומוארך למעט מספר מינים קשיחים יותר. בסוג זה גם המינים הקטנים ביותר במשפחה. הם נפוצים בכל הימים והאוקיינוסים כולל באזורי הקוטב, אך נמצאים הרחק בים הפתוח ושוהים רוב זמנם בעומק ניכר מתחת למים בחיפוש אחרי דיונונים ודגים.